
Λάρισα 3 Νοεμβρίου 2021

ΔΕΛΤΙΟ ΤΥΠΟΥ

Χειμερινό ωράριο λειτουργίας
του Διαχρονικού Μουσείου Λάρισας
[bookmark: _GoBack]Από 1 Νοεμβρίου 2021 έως 31 Μαρτίου 2022 ισχύει το χειμερινό ωράριο λειτουργίας του Διαχρονικού Μουσείου Λάρισας, σύμφωνα με το οποίο το Μουσείο θα είναι ανοιχτό για το κοινό καθημερινά εκτός Τρίτης και ώρες 08.30-15.30.
Κατά τη διάρκεια του χειμερινού ωραρίου ισχύει μειωμένο εισιτήριο 3 €.
Στο ίδιο διάστημα, όπως κάθε χρόνο, το Μουσείο θα λειτουργεί με ελεύθερη είσοδο την πρώτη Κυριακή κάθε μήνα, δηλαδή 7 Νοεμβρίου και 5 Δεκεμβρίου 2021 και 2 Ιανουαρίου, 6 Φεβρουαρίου και 6 Μαρτίου 2022.
Επιπλέον, επειδή το Διαχρονικό Μουσείο συμμετέχει στην εθνικής εμβέλειας Δράση «21», στο πλαίσιο του εορτασμού των 200 χρόνων από την Επανάσταση του 1821, θα λειτουργήσει με ελεύθερη είσοδο στις 21 Νοεμβρίου και 21 Δεκεμβρίου 2021.
Οι επισκέπτες του Μουσείου θα έχουν την ευκαιρία να περιηγηθούν και στις πέντε περιοδικές εκθέσεις που αυτή την εποχή λειτουργούν στους χώρους του, παράλληλα με τη μόνιμη έκθεση:
· «Ειδώλιο. Ένας κόσμος σε μικρογραφία. Θεσσαλία και Μακεδονία»
· «Η επιστροφή των Μουσών. Λόγιοι, έμποροι και καλλιτέχνες στη Θεσσαλία τις παραμονές της Επανάστασης του 1821»
· «Τα πρόσωπα της Αφροδίτης»
· «Από αγάπη για την Ελλάδα. 1821-2021»
· «Η Λάρισα εν κινήσει».

